Jinasis 

Wal dijan stori itn det basdamwan stori. Itn stat garram det 
stori blanga God weya imbin meigim ebrijing en afta imbin 
meigim Edam en lb dubala. Det stori blanga Nowa en det 
bigbala fladwoda im iya du, en loda stori iya blanga Eibrahem 
en blanga Aisik en Ishmeil en blanga Jeikob en Isau en 
blanga Josef en im braja olabat. 

God bin meigim ebrijing 

[1] i'2 0rait, longtaim wen God bin stat 
meigimbat ebrijing, no enijing bin sidan. Imbin jis 
eniwei, nomo garram enijing. Oni strongbala woda 
bin goran goran ebriwei, en imbin brabli dakbala, en 
det spirit blanga God bin mubabat antop langa det 
woda. 

3Brom deya God bin tok, "Lait!" En lait bin 

kamat. 

4 Wal wen God bin luk det lait bin gudwan, imbin 
gudbinji. 

5 Brom deya God bin kadimat det lait brom det 

dakbala. Det lait imbin kolum Deitaim, en det dakbala 
imbin kolum Naitaim. 

Brom deya naitaim bin gowei na, en wen imbin 
ailibala, imbin sekan dei na. 

6 Brom deya God bin tok, "Larram samting sidan 
blanga kadimat det woda en meigim det woda sidan 
miselp miselp." 7 En imbin hepin lagijat na, dumaji 
God bin meigim det ting. Det ting bin kadimat det 
woda langa bodam brom top, 8 en God bin kolum det 
tingSkai. 

Brom deya naitaim bin gowei na, en wen imbin 
ailibala, imbin det namba thri dei na. 

9 Brom deya God bin tok, "Larram det woda 
langa bodam hipimap miselp langa wan pleis blanga 
meigim draiwan kamat." En imbin hepin lagijat na, 
10 en God bin kolum det draiwan Graun, en det woda 
weya bin hipimap miselp langa wan pleis, God bin 
kolum det woda Solwoda. 

Wal wen God bin luk ebrijing bin gudwan, imbin 
gudbinji. 

11 Brom deya God bin tok, "Larram det graun 
growimap olkain tri en gras en purdiflawa, sambala 
garram sid daga en sambala garram frut daga." En 
imbin hepin lagijat na. 12 Det graim bin growimap 
olkain tri en gras en purdiflawa. 

Wal wen God bin luk ebrijing bin gudwan, imbin 
gudbinji. 

13 Brom deya naitaim bin gowei na, en wen 
imbin aUibala, imbin det namba fo dei na. 

14 Brom deya God bin tok, "Larram olkain lait 
kamat langa top blanga kadimat deitaim brom 

naitaim. Detlot lait garra shain blanga shoum wotaim 
ola difrinwan dei en sisan en serramoni garra 
stat,i5 en detlot lait garra shain brom skai blanga gibit 
lait langa ola graiin du." En imbin hepin lagijat na. 
16 God bin meigim dubala bigwan lait. Imbin meigim 
san blanga deitaim, en imbin meigim mim blanga 
naitaim, en imbin meigim bigismob sta du. 17 imbin 
pudum ol detlot lait langa skai blanga shain langa 
graun, is en imbin pudum olabat deya blanga sidan 
deitaim en naitaim, blanga kadimat det lait brom det 
dakbala. 

Wal wen God bin luk ebrijing bin gudwan, imbin 
gudbinji. 

19 Brom deya naitaim bin gowei na, en wen 
imbin ailibala, imbin det namba faib dei na. 

20 Brom deya God bin tok, "Larram olkain fish en 
enimul sidanbat langa woda, en larram ola bed flaibat 
langa skai." 21 En God bin meigim ola difirinkain 
enimul blanga sidanbat langa woda du. Imbin meigim 
sambala brabli bigwan blanga sidanbat insaid langa 
solwoda, en imbin meigim olkain difrinwan bed 
blanga flaibat langa skai. 

Wal wen God bin luk ebrijing bin gudwan, imbin 
gudbinji. 22 imbin gudbinji blanga ol detlot enimul, en 
imbin dalim ol detlot langa woda blanga meigim 
miselp bigmob en bilimap det woda, en imbin dalim ol 
detlot bed blanga meigim miselp bigmob du. 

23 Brom deya naitaim bin gowei na, en wen 
imbin ailibala, imbin det namba siks dei na. 

24 Brom deya God bin tok, "Larram olkain 
enimul sidan langa graun, kwaitwan enimul en 
wailwan enimul en olkain enimul weya wokabat 

garram binji langa gratin." En imbin hepin lagijat na, 
25 dumaji Gcxl bin meigim olabat. 

Wal wen God bin luk ebrijing bin gudwan, imbin 
gudbinji. 

26Brom deya God bin tok, "Wal wi lafta meigim 
pipul na. Wi lafta meigim olabat laik wi, blanga sidan 
laik wi. Olabat garra sidan bos blanga ola fish en bed 
en enimul, blanga ola kwaitwan en ola wailwan en ol 
detlot weya wokabat garram binji langa graun." 

27Brom deya God bin meigim dubala pipul laik 
imselp. Imbin meigim boiwan en gelwan, 28 en imbin 
tok gudbinjiwei langa dubala. Imbin tok, "Yundubala 
garra abumbat bigmob kid, dumaji yundubala garram 
loda kantri blanga sidanbat. Detlot kid blanga 
yundubala garra go ebriweya langa ola kantri en 
meigim miselp bos blanga detlot kantri, dumaji mi na 
meigim yubala bos blanga ola fish en bed en enimul 
olabat. 29 En blanga yubala daga ai gibit yubala 
olkainaba sid daga en fi*ut daga blanga idimbat. 
30 Blanga ola enimul en ola bed ai gibit olabat gras en 
bushis blanga idimbat." 

Wal ebrijing bin hepin lagijat na weya God bin 
tok. 

3iBrom deya God bin luk ol detlot ting weya 
imbin meigim, en imbin rili hepi, dumaji ol detlot ting 
bin brabli gudwan. 

Brom deya naitaim bin gowei na, en wen imbin 
ailibala, imbin det namba seben dei na. 

[2] 1 Wal lagijat na God bin meigim ebrijing, en 
ebrijing bin sidan na. 2 En langa det namba seben dei 

God bin binijim ola job blanga im. Imbin binij det wek 
blanga im na, 3 en imbin kadimat det laswan dei brom 
detlot najalot dei. Det namba seben dei na im det 
laswan dei en im blanga im ronwan dei tharran deya. 
God bin tok brabliwei blanga det namba seben dei, 
dimiaji langa det dei na imbin binij meigimbat ebrijing. 
Langa det dei na imbin binijim ebrijing weya imbin 
dumbat. 

4 Wal lagijat na ebrijing bin kamat. 

God bin meigim men en wuman 

5 Wal longtaim wen God bin meigim ebrijing, 
dijan graim bin sidan garram no tri en no gras en no 
purdiflawa. Imbin lagijat dimiaji God nomo bin 
sendim eni rein langa dis kantri, en nobodi bin sidan 
langa dis kantri blanga wekim ola graun. ^Oni det 
woda brom insaid langa graun bin kamat blanga 
wodrim dis kantri. 

7 Brom deya God bin meigim men brom graun. 
Imbin gedim das, en imbin meigim det men garram det 
das, en God bin blowim win langa det men nos, en 
imbin weikimap im na. 

8 Brom deya God bin growimap gadin sanrais 
langa det pleis dei kolum Idin, en deya na langa det 
gadin imbin pudum det men weya imbin meigim. 
9 God bin pudum olkain purdiwan tri garram loda 
daga deya, en rait langa midul langa det gadin imbin 
pudum dubala tri kolim\ Tri Blanga Laif en Klebabala 
Tri. Wen enibodi dagat det daga brom det wanbala tri, 
im meigim olabat sidan laibala fogud. En det daga 
brom det najawan tri im meigim olabat sabi ola 

gudwan ting en ola nogudwan ting du. 

loWal wanbala kiik deya bin wodrimbat det 
gadin, en lodan weya det kiik bin kamat brom det 
gadin, det krik bin kadimat miselp langa fobala riba. 
11 Det feswan riba bin neim Paishan, en imbin go 
raidaran langa det kantri kolum Habila. Langa det 
kantri na ola brabliwan gol sidan, 12 en olkain 
gudsmelwan tri en piirdiwan ston bin deya du. 13 Det 
sekanwan riba bin neim Gihon, en imbin go ebriweya 
langa det kantri kolimi Kush. i^Det namba thri riba 
bin neim Taigris, en imbin go sanraisaid brom det 
kantri kolum Asiriya. Det namba fo riba bin neim 
Yufreitis. 

iswal God bin pudum det men deya langa det 
gadin blanga wekim det graim en lukaftumbat det 
gadin, i^en God bin dalim det men. Imbin tok, "Yu gin 
abum eni daga brom ola tri langa dis gadin. i^Oni 
wanbala tri deya, det Klebabala Tri, yu nomo lau 
dagat det daga. If yu dagat det daga, wal seim dei yu 
garra dai." 

18 Brom deya God bin tok miselp. Imbin tok, "Im 
nogud blanga dis men blanga sidan miselp. Ai garra 
meigim meit blanga im blanga albumbat im." 

19 Brom deya God bin gedim ola enimul en ola 
bed weya imbin meigim, en imbin deigim olabat langa 
det men. Imbin bringimap olabat langa im blanga gibit 
neim langa olabat. Lagijat na deibin gedim olabat 
neim. 20 Det men Edam bin gibit neim langa ola bed en 
ola enimul olabat. Bat ol detlot nomo bin brabliwan 
meit blanga im, najing. 

21 Brom deya God bin meigim det men silip, en 
wen imbin dedsilip, God bin deigimat wanbala ribbon 

brom im. Afta wen imbin deigimat det ribbon, imbin 
jadimap det men, 22 en imbin meigim wimian brom det 
ribbon. 

Afta na God bin deigim det wuman langa det 
men, 23 en det men bin tok, "Dijan na! Brom main 
ronwan bon en brom main ronwan bif. Wal dei garra 
kolum im wuman, dumaji God bin meigim im brom 
main ron ribbon." 

24 Wal dimiaji imbin hepin lagijat na, ebri men 
garra oldei libum im mami en dedi en im garra merrit 
langa im waif, en dubala sidan wanbala na. 

25 Wal det men en im waif dubala bin neigidbala, 
en dubala nomo bin sheim wen dubala bin neigidbala. 

Dubala bin dagat daga 

[3] iWal wen God bin meigim ola enimul, 
wanbala deya bin rili trikiwan. Imbin brabli klebawan 
langa ola najalot enimul. Tharran im det sneik na. 

Wal bambai na det sneik bin go langa det 
wuman, en imbin tok, "Yu reken God bin dalim 
yundubala nomo blanga abum daga brom eni tri langa 
dis gadin?" 

2 Det wuman bin tok, "God bin dalim mindubala 
blanga idimbat erujing langa dis gadin. ^Oni wanbala 
tri deya weya im jandap la midul la dis gadin, tharran 
na mindubala kaan tatjam en dagat. If mindubala 
tatjam en dagat daga brom det tri, binij. Streidawei 
mindubala garra dai." 

4 Wal det sneik bin dalim det wuman. Imbin tok, 
"God im laiya. Yu kaan dai. 5 God bin tok lagijat 
dumaji im sabi wen yu dagat det daga, yu garra 

meigim miselp jis laik God. Yu garra sabi ebrijing 
weya im gud en ebrijing weya im nogud jis laik God 
sabi." 

6 Brom deya det wuman bin lukinat det tri na. 
Det tri bin purdiwan, en det daga langa im bin luk 
gudwan blanga dagat. Wal det wuman bin jinggabat 
blanga meigim miselp klebabala na. 

Brom deya det wuman bin go en imbin gedim 
daga brom det tri, en imbin dagat na, en afta imbin 
deigim det daga langa im hasbin, en imbin dagat det 
daga du. 

^streidawei wen dubala bin binijim det daga 
weya dubala nomo bin lau dagat, dubala bin sabi 
dubala bin dum nogudbala ting, en dubala bin luk 
miselp neigidbala, en dubala bin sheim. Dubala bin 
gedim lif brom det tri dei kolum figtri, en dubala bin 
nundimap ola lif, en dubala bin kaburrumap miselp 
na. 

8 Brom deya kultaim na wen det san bin godan, 
dubala bin lisin nois langa det gadin. God bin kaminap 
langa dubala, en dubala bin go en blandim miselp 
langa ola tri. 

9v\^al God bin singat langa det men. Imbin tok, 
"Wujeiyu?" 

10 En det men bin tok, "Aibin irrim yu wokwok 
iya langa dis gadin, en aibin fraitin. Wal aibin blandim 
miselp, dumaji mi neigidwan." 

11 God bin tok, "Hubin dalim yu, yu neigidwan? 
Maitbi yubin dagat det daga weya aibin tok yu nomo 
lauabum." 

12 Wal det men bin bleim det wuman na. Imbin 
tok, "Det wuman weya yubin gibit langa mi, im na bin 

gibit mi det daga, en aibin dagat." 

13 Wal God bin askim det wuman na. Imbin tok, 
"Wotfo yubin lagijat?" 

En det wuman bin bleim det sneik. Imbin tok, 
"Det sneik bin temtim mi blanga dagat det daga." 

i4Brom deya God bin tok langa det sneik. Imbin 
tok, "Ai garra panishim yu blanga det ting. Oni yu na 
ai garra panishim. Nomo detlot najalot enimul. Oni 
yu na. Wal yu garra oldei wok garram yu binji la 
graim, en jm garra idimbat graim olawei raidap yu 
dai. i5En ai garra meigim yundubala det wuman 
heidim gija. Det kid blanga det wuman en det kid 
blanga yu garra sidan brabli bedfren fogud. Det kid 
blanga im garra smeshimap yu hed, en yu garra 
baidim im fut." Lagijat na God bin tok langa det sneik. 

i6Brom deya God bin tok langa det wuman na. 
Imbin tok, "Wen yu abum beibi, ai garra meigim loda 
trabul en pein blanga yu. Strongbala pein garra kamat 
langa yu wen yu garra abum beibi. Bat yu garra stil 
wandim yu hasbin, en im garra sidan bos blanga yu." 
Lagijat na God bin tok langa det wuman. 

i7Brom deya God bin tok langa det men na. 
Imbin tok, "Yu nomo bin lisin langa mi basdam wen 
aibin dalim yu nomo blanga dagat det daga brom det 
tri. Yubin lisin langa yu waif, en yubin dagat det daga. 
Wal dumaji yubin lagijat, ai garra meigim det graim 
adwan, en )m garra wek adbala na blanga growimap 
)m daga. Yu garra wek adbala olawei raidap yu dai. 
18 Det graim garra growimap olkain rabishwan gras 
garram jigininbala en bindiyai. 19 Yu garra swet gidap 
blanga gedim daga blanga idimbat olawei raidap yu 

dai en yu bodi garra gobek langa graun. Yu garra 
gobek langa det seimwan graun weya aibin meigim yu 
basdam." Lagijat na God bin tok langa det men Edam. 

20Br6m deya Edam bin gibit im waif neim na. 
Imbin kolum im lb, dumaji im na mami blanga 
ebiibodi. 

2iBrom deya God bin meigim klos blanga 
dubala garram enimul skin, en imbin meigim dub^a 
werrimon detlot klos na. 

22Brom deya God bin tok 
miselp. Imbin tok, "Det men im 
seim jis laik wi. Im sabi ebrijing 
weya im gudwan en ebrijing 
weya im nogudwan. Wal wi kaan 
larram im abum eni daga brom 
det najawan tri, brom det Tri 
Blanga Laif . If im dagat det daga 
brom det tri na, wal im garra 
sidan laibala fogud." 

23 Brom deya God bin 

andimwei det men en wiunan 

brom det gadin kolum Idin, en 

God bin meigim det men wekim 

det graun, dumaji imbin meigim 

det men garram graun. 

24 Brom deya sanraisaid langa det gadin God bin 

pudum sambala einjul deya kolum tjerabim, en imbin 

meigim bigbala naif garram faiya jandap deya du. Det 

naif bin tenimbat miselp ebriwei blanga stapam 

enibodi en nomo larram olabat kaman gulijap langa 

det Tri Blanga Laif. 

